CELEX: 62012CA0220
Language: sk
Date: 2013-10-24 00:00:00
Title: Vec C-220/12: Rozsudok Súdneho dvora (tretia komora) z  24. októbra 2013 (návrh na začatie prejudiciálneho konania, ktorý podal Verwaltungsgericht Hannover — Nemecko) — Andreas Ingemar Thiele Meneses/Region Hannover (Občianstvo Únie — Články 20 ZFEÚ a 21 ZFEÚ — Právo na voľný pohyb a pobyt — Štátny príslušník členského štátu — Štúdium v inom členskom štáte — Poskytnutie pomoci na vzdelávanie — Podmienka trvalého pobytu — Umiestnenie miesta vzdelávania v štáte pobytu žiadateľa alebo v susednom štáte — Obmedzená výnimka — Osobitné okolnosti žiadateľa)

14.12.2013   
            
            
               SK
            
            
               Úradný vestník Európskej únie
            
            
               C 367/15
            
         Rozsudok Súdneho dvora (tretia komora) z 24. októbra 2013 (návrh na začatie prejudiciálneho konania, ktorý podal Verwaltungsgericht Hannover — Nemecko) — Andreas Ingemar Thiele Meneses/Region Hannover
   (Vec C-220/12) (1)
   
   (Občianstvo Únie - Články 20 ZFEÚ a 21 ZFEÚ - Právo na voľný pohyb a pobyt - Štátny príslušník členského štátu - Štúdium v inom členskom štáte - Poskytnutie pomoci na vzdelávanie - Podmienka trvalého pobytu - Umiestnenie miesta vzdelávania v štáte pobytu žiadateľa alebo v susednom štáte - Obmedzená výnimka - Osobitné okolnosti žiadateľa)
   2013/C 367/24
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Hannover
   
      Účastníci konania pred vnútroštátnym súdom
   
   
      Žalobca: Andreas Ingemar Thiele Meneses
   
      Žalovaný: Region Hannover
   
      Predmet veci
   
   Návrh na začatie prejudiciálneho konania — Verwaltungsgericht Hannover — Výklad článkov 20 ZFEÚ a 21 ZFEÚ — Poberanie pomoci na vzdelávanie („BAföG“) — Právna úprava členského štátu, ktorá pri svojich štátnych príslušníkoch s trvalým pobytom v zahraničí podmieňuje toto poberanie existenciou „osobitných okolností“ a obmedzuje miesto vzdelávania na štát pobytu alebo jeden z jeho susedných štátov
   
      Výrok rozsudku
   
   Články 20 ZFEÚ a 21 ZFEÚ sa majú vykladať v tom zmysle, že bránia vnútroštátnej právnej úprave členského štátu, ako je tá, o ktorú ide vo veci samej, ktorá v zásade podmieňuje poskytnutie pomoci na vzdelávanie na štúdium v inom členskom štáte jedinou podmienkou preukázania trvalého pobytu v zmysle tejto právnej úpravy v tuzemsku a ktorá v prípade, ak je žiadateľom tuzemský štátny príslušník, ktorý nemá v tuzemsku trvalý pobyt, stanovuje pomoc na vzdelávanie v zahraničí len v štáte pobytu žiadateľa alebo v susednom štáte tohto štátu a jedine vtedy, ak to odôvodňujú osobitné okolnosti.
   
      (1)  Ú. v. EÚ C 287, 22.9.2012.